8.pielikums

iepirkuma “Autobusu ar šoferi noma  
 Siguldas novada pašvaldības un  
 tās iestāžu vajadzībām”,

ID Nr. **SNP 2018/­­­­­­­­­08/AK**

nolikumam

LĪGUMS NR. \_\_\_\_\_ / \_\_\_\_\_\_\_\_

Siguldā, 2018.gada \_\_\_.\_\_\_\_\_\_\_\_\_\_\_\_\_\_

**Siguldas novada pašvaldība**, reģistrācijas Nr. 90000048152, juridiskā adrese: Pils iela 16, Sigulda, Siguldas novads, LV 2150, tās izpilddirektores Jeļenas Zarandijas personā, kura rīkojas saskaņā ar 2017. gada 10.augusta saistošajiem noteikumiem Nr.20 „Siguldas novada pašvaldības nolikums” (prot. Nr.14, §1), turpmāk tekstā – Pasūtītājs, no vienas puses un

\_\_\_\_\_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_\_\_\_\_\_\_, juridiskā adrese tās \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ personā, kurš/-a rīkojas pamatojoties uz \_\_\_\_\_\_\_\_\_\_\_\_\_\_\_\_, turpmāk - Izpildītājs no otras puses,

turpmāk tekstā katrs atsevišķi saukta Puse, kopā - Puses, pamatojoties uz Siguldas novada Domes rīkoto iepirkuma procedūru “Autobusu ar šoferi noma Siguldas novada pašvaldības un tās iestāžu vajadzībām ”, identifikācijas Nr. SNP 2018/08/AK, turpmāk – Iepirkums, rezultātiem, noslēdz šādu līgumu, turpmāk - Līgums:

1. **LĪGUMA PRIEKŠMETS**

1.1. Pasūtītājs uzdod un Izpildītājs par atlīdzību apņemas sniegt transporta pakalpojumus, nodrošinot attiecīgu autobusu ar vietu skaitu no **9 vietām**,turpmāk – autobuss,Siguldas novada pašvaldības un tās iestāžu vajadzībām, saskaņā ar šī Līguma noteikumiem un atbilstoši Darba uzdevumam (1.pielikums) un Finanšu piedāvājumam (2.pielikums), turpmāk - pakalpiojums.

1.2. Līguma pielikumi ir Līguma neatņemamas sastāvdaļas.

1. **PUŠU PIENĀKUMI**
   1. Izpildītāja pienākumi:
      1. ievērot spēkā esošo normatīvo aktu prasības, kas attiecas uz autobusa autovadītāju darba un atpūtas laiku, ceļu satiksmi un pasažieru pārvadāšanu;
      2. nodrošināt Pasūtītāju ar autobusu, kas ir labā tehniskajā stāvoklī, tīrs un ar vienu vai diviem šoferiem atbilstoši pasūtījumam un brauciena specifikai;
      3. nodrošināt pakalpojuma sniegšanu 1 (vienas) darba dienas laikā no Pasūtītāja pieprasījuma saņemšanas brīža;
      4. apstiprināt pasūtījuma saņemšanu ne vēlāk kā 1 (vienu) darba dienu pirms pārvadājuma sākuma, nosūtot papildinātu saņemtā pasūtījuma veidlapu, kurā norāda autobusa valsts reģistrācijas numuru, šofera vārdu, telefona numuru uz attiecīgo Pasūtītāja pārstāvja elektronisko pasta adresi: transports@sigulda.lv;
      5. garantēt autobusa ierašanos vietā, kuru ir norādījis Pasūtītājs pasūtījumā, vismaz 10 (desmit) minūtes pirms pakalpojuma sniegšanas laika;
      6. nodrošināt Pasūtītāja specifiskas bagāžas, piemēram, tērpi, mūzikas instrumenti, u.c. drošu pārvadāšanu, iepriekš saskaņojot tai nepieciešamās prasības ar Pasūtītāju;
      7. gadījumos, kad autobusam pārvadājumu laikā parādās tehniskās problēmas, veikt visu iespējamo, lai novērstu defektus un turpinātu ceļojumu un, ja nepieciešams, aizstāt nelietojamu autobusu/-us ar līdzvērīgu autobusu/-iem. Šajā gadījumā Izpildītājs garantē, ka Pasūtītāja ceļojums netiks aizkavēts ilgāk par 3 (trīs) stundām. Iepriekš minētajā gadījumā Pasūtītājs neapmaksā laiku, kas patērēts defektu novēršanai un/vai autobusa nomaiņai;
      8. samaksāt izdevumus, kas saistīti ar autobusa uzpildīšanu ar degvielu;
      9. atbildēt uz rakstiskām sūdzībām, kurus iesniedza Pasūtītājs, 7 (septiņu) darba dienu laikā no sūdzības saņemšanas dienas;
      10. atlīdzināt visus pierādītos zaudējumus, kas radušies Pasūtītājam vai pasažieriem Izpildītāja vainas dēļ;
      11. Izpildītāja diennakts informācijas tālruņa numurs ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      12. nodrošināt visā Līguma darbības laikā, lai Izpildītājam būtu Autotransporta direkcijas izsniegta spēkā esoša licence, kas apliecina Izpildītāja tiesības veikt pasažieru komercpārvadājumus ar autobusiem Latvijas teritorijā un Eiropas kopienas atļauja starptautiskajiem pasažieru komercpārvadājumiem, ka arī autobusiem ir jābūt atļaujai piedalīties ceļu satiksmē un Autotransporta direkcijas izsniegtai spēkā esoša licenču kartiņai.
   2. Pasūtītāja pienākumi:
      1. rakstiski iesniegt Pasūtījumu (3.pielikums) Izpildītājam par nepieciešamību nodrošināt pakalpojumu. Puses vienojas, ka Pasūtījums tiek iesniegts elektroniski un ir derīgs bez paraksta. Pasūtītājs pasūtījumus iesniegs no elektroniskā pasta adreses: [aivis.liepins@sigulda.lv](mailto:aivis.liepins@sigulda.lv) vai [aivars.kirkelis@sigulda.lv](mailto:aivars.kirkelis@sigulda.lv), vai transports@sigulda.lv
      2. Pasūtījumi nosūtāmi uz Izpildītāja elektroniska pasta adresi: transports@sigulda.lv
      3. Pasūtījumu, kas nav iesniegts noteiktajā kārtībā, Izpildītājam ir tiesības nepildīt;
      4. nodrošināt pasažieru saudzīgu attieksmi pret autobusu un tā aprīkojumu. Nepieciešamības gadījumā pieprasīt no autobusa vadītāja instrukcijas par aprīkojuma lietošanu;
      5. saskaņā ar Līguma noteikumiem apmaksāt pakalpojumus, ko sniedz Izpildītājs;
      6. atlīdzināt Izpildītājam visus pierādītos zaudējumus, ko Izpildītājam radījis Pasūtītājs vai tā pasažieri;
      7. Pretenzijas iesniedzamas Izpildītājam elektroniski uz punktā 2.1.4. norādīto e-pastā vai rakstiski, nosūtot uz Izpildītāja juridisko adresi.
      8. Kompensēt Izpildītājam ar pasūtījuma izpildi saistīto papildu izmaksas, piemēram, par autoceļu lietošana, ja Pasūtītājs ar Izpildītāju par to rakstiski vienojušies pirms brauciena uzsākšanas.
2. **LĪGUMA SUMMA UN PASŪTĪJUMA APJOMS**
   1. Līguma kopējā summa ir 143 000,00 EUR (viens simts četrdesmit trīs tūkstoši euro) (turpmāk – Līguma summa) un pievienotās vērtības nodoklis PVN 21% - 30 030,00 EUR (trīsdesmit tūkstoši trīsdesmit euro), kopā 173 030,00 EUR (viens simts septiņdesmit trīs tūkstoši trīsdesmit euro). Pakalpojumu cenas ir norādītas Līguma 2.pielikumā un ir nemainīgas Līguma darbības laikā.
   2. Faktiski nobraukto attālumu Pasūtītāja norādītā par braucienu atbildīgā persona Izpildītāja autobusa vadītāja klātbūtnē fiksē atbilstoši autobusa odometra rādījumu starpībai uzsākot pārvadājumu pasūtījumā norādītajā izbraukšanas adresē, un attiecīgi atgriešanās adresē, pakalpojumu beidzot. Odometra rādījumus, kopējo veikto attālumu, brauciena sākuma, beigu un kopējo pārvadājuma laiku, brauciena maršrutu ar brauciena pieturvietu adresēm norāda Pasūtījuma izpildes veidlapā (4.pielikums). Veidlapu paraksta par pārvadājumu atbildīgā persona un Izpildītāja autobusa vadītājs;
   3. Pakalpojuma izpildes faktisko laiku aprēķina kā laika starpību no Pasūtījumā norādītā izbraukšanas laika līdz faktiskajam pakalpojuma izpildes beigu laikam (pasažieru izkāpšana). Samaksa par Pakalpojuma izpildes faktisko laiku tiek veikta par veselām stundām un pusstundām, faktisko laiku noapaļojot atbilstoši vispārējiem matemātiskās noapaļošanas principiem.
   4. Ja pakalpojuma izpildes faktiskais laiks par vairāk kā 30 minūtēm pārsniedz 8 (astoņas) stundas braucieniem Latvijas teritorijā vai 15 (piecpadsmit) stundas braucieniem ārpus Latvijas, Izpildītājs piemēro maksu par pārvadājuma dienu.
   5. Vairāku dienu braucienam maksa par pārvadājuma dienu tiek piemērota katrai pārvadājuma kalendārai dienai.
   6. Atbilstoši Pasūtījuma izpildes veidlapā (4.pielikums) fiksētajam pakalpojuma apjomam, piemērojot līguma 2. pielikumā noteiktos izcenojumus, aprēķinātas brauciena izmaksas, elektroniskā formātā nosūta uz Pasūtītāja attiecīgā pārstāvja e-pasta adresi: aivis.liepins@sigulda.lv, aivars.kirkelis@sigulda.lv vai [transports@sigulda.lv](mailto:transports@sigulda.lv) (atkarībā no tā, kurš Pasūtītāja pārstāvis iesniedzis pasūtījuma pieprasījumu Izpildītājam).
   7. Pakalpojuma izmaksās ir iekļautas visas izmaksas, kas saistītas ar pakalpojuma sniegšanu, tajā skaitā degvielas iegāde, transporta vadītāja darba alga, komandējums, transporta amortizācijas izdevumi, Izpildītāja peļņa, apdrošināšanas izdevumi, nodokļi un citas izmaksas.
3. **SAMAKSAS KĀRTĪBA** 
   1. Līguma 3.2. un 3.6. punktā noteiktajā kārtībā Izpildītāja sagatavota atskaite ir pamats Izpildītājam pakalpojumu rēķina sagatavošanai un iesniegšanai Pasūtītājam izpildīto pakalpojumu apmaksai. Rēķinam pievieno Pasūtījuma (3.pielikums) un Pasūtījuma izpildes veidlapu (4.pielikums). Rēķina pamatojumā obligāti norāda noslēgtā pakalpojumu Līguma numuru un datumu. Nepilnīgi noformēts rēķins netiek pieņemts apmaksai.
   2. Pasūtītājs apmaksā Izpildītāja sagatavoto rēķinu ar bankas pārskaitījumu 10 (desmit) darba dienu laikā, skaitot no brīža, kad Pasūtītājs saņēmis Izpildītāja rēķinu ar pasta sūtījumu. Rēķina kopiju nosūta uz e-pasta adresi: [rekini@sigulda.lv](mailto:rekini@sigulda.lv) un aivis.liepins@sigulda.lv.
   3. Puses vienojas, ka Izpildītājs rēķinu sagatavo elektroniski un nosūtā no e-pasta adreses: \_\_\_\_\_\_\_\_\_\_\_\_\_\_\_ Pasūtītājam uz e-pasta adresi: [rekini@sigulda.lv](mailto:rekini@sigulda.lv) un aivis.liepins@sigulda.lv, Puses atzīst un apstiprina, ka elektroniski sagatavots rēķins ir derīgs bez paraksta saskaņā ar likuma „Par grāmatvedību” 7.1 pantu un ja uz tā norādīta piezīme „Rēķins ir sagatavots elektroniski un ir derīgs bez paraksta”. Izpildītājs, sagatavojot rēķinu, tajā iekļauj informāciju par Līguma datumu, numuru. Līdz brīdim, kamēr Izpildītājs nav iekļāvis rēķinā šajā punktā noteikto informāciju, uzskatāms, ka Izpildītājs rēķinu nav iesniedzis. Puses vienojas, ka rēķins tiek uzskatīts par nogādātu Pasūtītājam un Pasūtītājs to ir saņēmis otrajā darba dienā no dienas, kad tas izsūtīts uz šajā punktā minēto Pasūtītāja e-pasta adresi.
   4. Maksājumi tiek veikti ar pārskaitījumu uz Izpildītāja rēķinā norādīto bankas kontu. Maksājums tiek uzskatīts par veiktu dienā, kad Pasūtītājs šo maksājumu ir veicis no sava bankas konta uz Izpildītāja rēķinā norādīto bankas kontu.
   5. Jebkuri iebildumi par Izpildītāja sagatavotajiem rēķiniem (to apmēru, pamatotību, utt.) izsakāmi 3 (trīs) darba dienu laikā no brīža, kad attiecīgo rēķinu Pasūtītājs saņēmis.
   6. Gadījumā, ja maksājums netiek samaksāts noteiktajā termiņā, Izpildītājam ir tiesības pieprasīt nokavējuma procentus 0,2% (nulle komats divi procenti) apmērā no nokavētā maksājuma summas par katru nokavējuma dienu, bet ne vairāk kā 10% no nokavētā maksājuma summas. Ja Izpildītājs atsakās izpildīt pakalpojumu vai kavē pakalpojumu izpildes termiņu, Pasūtītājam ir tiesības prasīt no Izpildītāja līgumsoda samaksu 10% (desmit procentu) apmērā no paredzamā brauciena cenas.
4. **NEPĀRVARAMĀ VARA**
   1. Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tām par iemeslu ir tādu neparedzētu apstākļu, kā plūdu, vētras, ugunsgrēka, zemestrīces u.tml. dabas stihiju, streika, kara vai kara operācijas iestāšanās.
   2. Puse, kuras darbība šī Līguma pienākumu izpildīšanai ir traucēta nepārvaramās varas dēļ, apņemas par to nekavējoši rakstiski paziņot otrai Pusei 3 (trīs) darba dienu laikā no Līguma 5.1.apakšpunktā minēto apstākļu iestāšanās, pievienojot dokumentus, kas apliecina nepārvaramas varas apstākļu iestāšanos.
5. **PERSONAS DATU AIZSARDZĪBAS**
   1. Veicot apmaiņu ar fizisko personu datiem, kas nepieciešami Līgumā noteikto saistību izpildei, Puse, kura sniedz fizisko personu datus, tos pienācīgi šifrē vai aizsargā kādā citā veidā un nodrošina, ka tie ir pieejami tikai īpaši ieceltiem attiecīgās Puses darbiniekiem.
   2. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
   3. Puse, kura nodod otrai Pusei fizisko personu datus apstrādei, atbild par piekrišanas iegūšanu no attiecīgajiem datu subjektiem;
   4. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.
   5. Ja saskaņā ar piemērojamiem normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien normatīvie akti to neaizliedz.
   6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
   7. Katra no Pusēm ir tiesīga nekavējoties apturēt turpmāku personas datu nosūtīšanu, ja otra Puse nenodrošina datu apstrādes prasību ievērošanu (t.sk. no attiecīgās Puses darbiniekiem vai Apakšuzņēmējiem), ko tai uzliek šis Līgums vai jebkādi piemērojamie normatīvie akti. Šajā gadījumā Puse, kas konstatē pārkāpumu, ir tiesīga pieprasīt otrai Pusei nodoto datu atdošanu atpakaļ un tam sekojošu datu dzēšanu no otras Puses sistēmām.
   8. Pēc Līguma izbeigšanas vai darbības termiņa beigām, Puses nodod atpakaļ no otras Puses saņemtos personas datus un to kopijas un, ciktāl to pieļauj piemērojamie normatīvie akti, iznīcina visus šādus datus un iesniedz rakstveida apliecinājumu otrai Pusei par šā apakšpunkta izpildi.
   9. Puses apliecina, ka:
      1. personas datu apstrāde, tostarp nosūtīšana, tiek un arī turpmāk tiks veikta saskaņā ar piemērojamiem normatīvajiem aktiem un tikai un vienīgi šajā Līgumā norādītajam mērķim;
      2. ka tās sniegs atbildi uz jebkādiem datu subjektu pieprasījumiem par datu subjektus interesējošiem jautājumiem saistībā ar datu subjektu datu apstrādi;
      3. nodrošinās saņemto personas datu aktualitāti un neuzglabās datus ilgāk par faktisko datu apstrādes periodu, ja vien piemērojamie normatīvie akti neparedz citu kārtību;
      4. bez otras Puses rakstveida piekrišanas nepieļaus datu nodošanu tālākai apstrādei Apakšuzņēmējiem. Ja ir saņemta šajā apakšpunktā minētā piekrišana, nodrošinās, ka Apakšuzņēmējs izpilda visas šajā Līgumā noteiktās saistības, kas attiecināmas uz personas datiem, un iesniegs ar Apakšuzņēmēju noslēgtā līguma apliecinātu kopiju;
      5. uzglabās ierakstus par visām veiktajām datu apstrādes darbībām, nodrošinās, ka jebkura ar šādiem datiem veikta darbība ir izsekojama, tostarp, var atsekot to, kam šādi dati tika pārsūtīti, kāda veida dati, kādiem mērķiem;
      6. pēc otras Puses pieprasījuma, ļaus attiecīgajai Pusei un uzraugošajām valsts iestādēm iekļūt telpās, kuras attiecīgā Puse izmanto datu apstrādei, lai veiktu šajā Līgumā paredzēto apstrādes darbību pārbaudi.
6. **Apakšuzņēmēju maiņa un piesaistīšana**
   1. Apakšuzņēmēju sarakstā (5.pielikums) Izpildītājs ir norādījis Līguma spēkā stāšanās dienā Līguma izpildē iesaistītos apakšuzņēmējus (t.sk. apakšuzņēmēju apakšuzņēmējus). Izpildītājs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
   2. Izpildītājs nav tiesīgs bez saskaņošanas ar Pasūtītāju veikt apakšuzņēmēju sarakstā norādīto apakšuzņēmēju nomaiņu un/vai iesaistīt papildu apakšuzņēmējus Līguma izpildē. Pēc Pasūtītāja ieskatiem, Pasūtītājs ir tiesīgs pirms lēmuma pieņemšanas par apakšuzņēmēju sarakstā norādīto apakšuzņēmēju nomaiņu, prasīt apakšuzņēmēja viedokli par nomaiņas iemesliem.
   3. Izpildītājam ir pienākums saskaņot ar Pasūtītāju papildu apakšuzņēmēju piesaisti Līguma izpildē.
   4. Pasūtītājs nepiekrīt apakšuzņēmēju sarakstā norādīto apakšuzņēmēju nomaiņai, ja pastāv kāds no šādiem nosacījumiem:
      1. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību Iepirkuma procedūras dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma [42. panta](http://likumi.lv/ta/id/287760-publisko-iepirkumu-likums#p42) pirmajā daļā vai otrās daļas 1.punktā minētajiem pretendentu izslēgšanas gadījumiem;
      2. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 % procenti no kopējās Līguma vērtības (Apakšuzņēmēja veicamo darbu vai sniedzamo pakalpojumu vērtība tek noteikta Publisko iepirkumu likuma 63.panta trešajā daļā noteiktajā kārtībā), atbilst Publisko iepirkumu likuma [42. panta](http://likumi.lv/ta/id/287760-publisko-iepirkumu-likums#p42) pirmajā daļā vai otrās daļas 1.punktā minētajiem pretendentu izslēgšanas gadījumiem;
      3. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
   5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
   6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma [42. panta](http://likumi.lv/ta/id/287760-publisko-iepirkumu-likums#p42) noteikumus, minētā panta trešajā daļā noteiktos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
   7. Pasūtītājs pieņem lēmumu atļaut vai atteikt apakšuzņēmēju sarakstā norādīto apakšuzņēmēju nomaiņai vai jaunu apakšuzņēmēju iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Izpildītājam.
7. **NOBEIGUMA NOTEIKUMI**
   1. Grozījumi līgumā izdarāmi, ievērojot Publisko iepirkumu likuma 67¹.panta noteikumus, un tie stājas spēkā un kļūst par Līguma neatņemamu sastāvdaļu tikai tad, ja šos grozījumus ir parakstījušas abas Puses.
   2. Līgums stājas spēkā ar abu Pušu parakstīšanas brīdi un ir spēkā līdz Pušu līgumā noteikto saistību izpildei. Izpildītājs nodrošina Līgumā noteiktos pakalpojumus no 2018.gada \_\_. \_\_\_\_\_\_\_\_\_\_\_ līdz 2020.gada \_\_\_\_\_\_\_\_\_\_\_ (*2 (divus) gadus no līguma noslēgšanas).*
   3. Ja Izpildītājs plāno nomainīt Līguma izpildē iesaistītos apakšuzņēmējus, tad tie ir nomaināmi saskaņā ar Publisko iepirkumu likuma 68.panta noteikumiem.
   4. Visi strīdi, kas radušies starp Pusēm šā Līguma izpildes laikā, tiek risināti sarunu ceļā. Gadījumā, ja neizdodas savstarpēji vienoties, strīds tiek risināts Latvijas Republikas tiesās.
   5. Līgums ir sastādīts divos identiskos eksemplāros uz \_\_ lapas pusēm, ar vienādu juridisko spēku, izsniegts katrai Pusei pa vienam eksemplāram.

**8. PUŠU REKVIZĪTI UN PARAKSTI**

PASŪTĪTĀJS IZPILDĪTĀJS

|  |  |
| --- | --- |
| **Siguldas novada pašvaldība**  Reģistrācijas Nr. 90000048152  PVN reģistrācijas Nr.LV90000048152  Juridiskā adrese: Pils iela 16, Sigulda, LV-2150  A/S “SEB banka”  SWIFT: UNLALV2X  Konta nr.: LV15 UNLA 0027 8001 3040 4 |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Jeļena Zarandija |  |